CELEX: 32005R1085
Language: sl
Date: 2005-07-08 00:00:00
Title: Uredba Komisije (ES) št. 1085/2005 z dne 8. julija 2005 o spremembi Uredbe (ES) št. 795/2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete

9.7.2005   
            
            
               SL
            
            
               Uradni list Evropske unije
            
            
               L 177/27
            
         
      UREDBA KOMISIJE (ES) št. 1085/2005
   z dne 8. julija 2005
   o spremembi Uredbe (ES) št. 795/2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1), ter zlasti členov 60(2) in 145(c) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 795/2004 (2) uvaja pravila za izvajanje sheme enotnega plačila od leta 2005. Izkušnje iz administrativnega in operativnega izvajanja navedene sheme na nacionalni ravni so pokazale, da so v določenih pogledih potrebna dodatna podrobnejša pravila, v drugih pa je treba obstoječa pravila razjasniti in prilagoditi.
            
         
               (2)
            
            
               Da bi olajšale nalogo nacionalnih uprav v okviru izvajanja določb členov 54(2) in 61 Uredbe (ES) št. 1782/2003, morajo države članice določiti, katera območja iz shem komasacije in arondacije med dnevom vložitve zahtevka za pomoč za leto 2003 in dnevom vložitve zahtevka za shemo enotnega plačila v prvem letu izvajanja naj se upošteva kot trajne pašnike.
            
         
               (3)
            
            
               V skladu s členom 50(2) Uredbe (ES) št. 795/2004 pri regionalnem izvajanju sheme enotnega plačila v skladu s členom 58 Uredbe (ES) št. 1782/2003 države članice sporočijo podatke iz člena 50(1)(a) in (b) Uredbe (ES) št. 795/2004 za vsako zadevno regijo ter najpozneje do 1. avgusta prvega leta izvajanja sheme enotnega plačila ustrezni delež zgornje meje v skladu s členom 58(3) Uredbe (ES) št. 1782/2003. Zaradi poenostavitve je datum 1. avgust primerno zamenjati z datumom, ki je določen za sporočanje podatkov iz člena 50(1) Uredbe (ES) št. 795/2004.
            
         
               (4)
            
            
               Člen 51 Uredbe (ES) št. 1782/2003, kakor je bila spremenjena z Uredbo Sveta (ES) št. 864/2004 in se uporablja od 1. januarja 2005 v skladu z Uredbo Komisije (ES) št. 394/2005, pooblašča države članice, da dovolijo pridelovanje naknadnih posevkov na upravičenih hektarjih, ki izpolnjujejo pogoje, za obdobje največ treh mesecev, ki se vsako leto začne 15. avgusta. Primerno je določiti zgodnejši datum, da bi se omogočilo začasno gojenje vrtnin na območjih, kjer se žita običajno žanjejo prej zaradi podnebnih razlogov, kot so Komisiji sporočile zadevne države članice.
            
         
               (5)
            
            
               V skladu s členom 60(1) Uredbe (ES) št. 1782/2003 lahko države članice, ki izkoristijo možnost iz člena 59 navedene uredbe, tudi uporabijo parcele, ki so določene v skladu s členom 44(3) navedene uredbe, za pridelavo proizvodov iz člena 1(2) Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (3) ali iz člena 1(2) Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (4) ter za pridelavo krompirja, ki ni namenjen za izdelavo krompirjevega škroba.
            
         
               (6)
            
            
               Člen 60(2) Uredbe (ES) št. 1782/2003 določa, da države članice določijo število hektarjev, ki se lahko uporabijo v skladu z odstavkom 1 navedenega člena, tako da v skladu z objektivnimi merili razdelijo povprečno število hektarjev, ki so se med triletnim obdobjem 2000–2002 uporabljali za pridelavo proizvodov iz odstavka 1 navedenega člena na nacionalni ravni, med regije, opredeljene na podlagi člena 58(2) Uredbe (ES) št. 1782/2003. Primerno je, da se na podlagi podatkov, ki so jih Komisiji sporočile zadevne države članice, določi povprečno število hektarjev na nacionalni in regionalni ravni.
            
         
               (7)
            
            
               Uredbo (ES) št. 795/2004 je zato treba ustrezno spremeniti.
            
         
               (8)
            
            
               Ker se Uredba (ES) št. 795/2004 uporablja od 1. januarja 2005, je primerno določiti, da se od navedenega datuma ta uredba uporablja retroaktivno.
            
         
               (9)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Uredba (ES) št. 795/2004 se spremeni:
   
               1.
            
            
               V členu 28a se izraz „Priloga“ zamenja z izrazom „Priloga I“.
            
         
               2.
            
            
               V členu 32(4) se doda naslednji, tretji pododstavek:
               „Če so bila v okviru nacionalne sheme komasacije in arondacije med dnevom vložitve zahtevka za pomoč za leto 2003 in dnevom vložitve zahtevka za shemo enotnega plačila v prvem letu izvajanja območja dodeljena na novo, zadevna država članica določi, katera območja se za namene členov 54(2) in 61 Uredbe (ES) št. 1782/2003 obravnavajo kot trajni pašniki. V teh primerih države članice pred komasacijo in arondacijo upoštevajo stanje na ravni kmeta, tako da v največji možni meri zmanjšajo vsakršen vpliv na kmetovo zmožnost koriščenja plačila. Pri tem države članice ustrezno ukrepajo, da na območju, ki ga zadeva shema komasacije in arondacije, preprečijo vsako občutno povečanje celotnega območja s pravicami za praho, pa tudi vsako občutno zmanjšanje površin trajnih pašnikov.“
            
         
               3.
            
            
               V členu 41 se doda naslednji odstavek 5:
               „5.   Povprečno število hektarjev na nacionalni in regionalni ravni iz člena 60(2) Uredbe (ES) št. 1782/2003 je določeno v Prilogi II k tej uredbi.“
            
         
               4.
            
            
               V prvem pododstavku člena 50(2) se datum „1. avgust“ nadomesti z datumom „15. september“.
            
         
               5.
            
            
               Priloga se nadomesti z besedilom iz Priloge I k tej uredbi.
            
         
               6.
            
            
               Besedilo iz Priloge II k tej uredbi je dodano kot Priloga II.
            
         Člen 2
   Ta uredba začne veljati na dan objave v Uradnem listu Evropske unije.
   Uporabljati se začne 1. januarja 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. julija 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 1. Uredba, kakor je bila nazadnje spremenjena z Uredbo Komisije (ES) št. 118/2005 (UL L 24, 27.1.2005, str. 15).
   
      (2)  UL L 141, 30.4.2004, str. 1. Uredba, kakor je bila nazadnje spremenjena z Uredbo (ES) št. 606/2005 (UL L 100, 20.4.2005, str. 15).
   
      (3)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (4)  UL L 297, 21.11.1996, str. 29. Uredba, kakor je bila nazadnje spremenjena z Uredbo Komisije (ES) št. 386/2004 (UL L 64, 2.3.2004, str. 25).
   
      PRILOGA I
      
         
            „PRILOGA I
            
                        Država članica
                     
                     
                        Datum
                     
                  
                        Belgija
                     
                     
                        15. julij
                     
                  
                        Danska
                     
                     
                        15. julij
                     
                  
                        Nemčija
                     
                     
                        15. julij
                     
                  
                        Italija
                     
                     
                        11. junij
                     
                  
                        Avstrija
                     
                     
                        30. junij
                     
                  
                        Portugalska
                     
                     
                        1. marec“
                     
                  
      
   
   
      PRILOGA II
      
         
            „PRILOGA II
            Število hektarjev iz člena 60(2) Uredbe (ES) št. 1782/2003
            
                        Država članica in regije
                     
                     
                        Število hektarjev
                     
                  
                        DANSKA
                     
                     
                        33 740
                     
                  
                        NEMČIJA
                     
                     
                        301 849
                     
                  
                        Baden-Württemberg
                     
                     
                        18 322
                     
                  
                        Bavarska
                     
                     
                        50 451
                     
                  
                        Brandenburg in Berlin
                     
                     
                        12 910
                     
                  
                        Hessen
                     
                     
                        12 200
                     
                  
                        Spodnja Saška in Bremen
                     
                     
                        76 347
                     
                  
                        Mecklenburg-Vorpommern
                     
                     
                        13 895
                     
                  
                        Severno Porenje-Vestfalija
                     
                     
                        50 767
                     
                  
                        Porenje-Pfalz
                     
                     
                        19 733
                     
                  
                        Posarje
                     
                     
                        369
                     
                  
                        Saška
                     
                     
                        12 590
                     
                  
                        Saška-Anhalt
                     
                     
                        14 893
                     
                  
                        Schleswig-Holstein in Hamburg
                     
                     
                        14 453
                     
                  
                        Turingija
                     
                     
                        4 919
                     
                  
                        LUKSEMBURG
                     
                     
                        705
                     
                  
                        ŠVEDSKA
                     
                  
                        Regija 1
                     
                     
                        9 193
                     
                  
                        Regija 2
                     
                     
                        8 375
                     
                  
                        Regija 3
                     
                     
                        17 448
                     
                  
                        Regija 4
                     
                     
                        4 155
                     
                  
                        Regija 5
                     
                     
                        4 051
                     
                  
                        ZDRUŽENO KRALJESTVO
                     
                  
                        Anglija (ostalo)
                     
                     
                        241 000
                     
                  
                        Anglija (Moorland SDA)
                     
                     
                        10
                     
                  
                        Anglija (Upland SDA)
                     
                     
                        190
                     
                  
                        Severna Irska
                     
                     
                        8 304“